Kamu bisa jelasin ke aku soal Muhammad Balfas dalam bahasa jawa?

Muhammad Balfas utawa M. Balfas (lair ing Krukut, Jakarta, 25 Dèsèmber 1922 - surud ing Jakarta, 5 Juni 1975) ya iku pujangga Indonésia kang karya-karyané akèh gegayutané karo kauripan ana ing Jakarta. Miturut Jassin lan Rosidi, karya-karyané satemené nggambaraké kaanan uripé dhéwé ing Jakarta minangka wong Betawi. Ing taun 1946-1947 dhèwèké dadi pangarepé kalawarta Masarakat. Pangalaman minangka wartawan akèh mangaribawani karya kapisané, ya iku Lingkaran-Lingkaran Retak. Dhèwèké tau urip ana ing Kuala Lumpur, Malaysia kanggo nyambut gawé. Jalaran ora krasan manèh ing Kuala Lumpur, dhèwèké banjur pindhah menyang Australia. Ing Australia, dhèwèké ngajar ana ing Universitas Sidney awit taun 1967 tekan pungkasan uripé.